22. februar hevði Jónfríð Danielsen 25 ára starvsdag á Frítíðarheiminum í Havn Dagurin varð markeraður við eini hugnaligari løtu, har starvsfelagar og umboð fyri stýrið á Frítíðarheiminum vóru komin saman til ein góðan frokost. Frítíðarheimið er umlættingarheim hjá heimabúgvandi fólki, ið hava menningartarn. 5 fólk eru í føstum starvi á stovninum, umframt at fleiri hjálparfólk eru atknýtt. Frítíðarheimið lat upp 1. desember 1977, og hevur sostatt 40-ára føðingardag seinni í ár. Javni ynskir Jónfríð hjartaliga tillukku við degnum, og takkar fyri tað góða arbeiði, ið hon og hennara starvsfelagar gera á Frítíðarheiminum. Uttan tykkum hevði verið trupult hjá fleiri at fingið tað heila at hanga saman. Javni, Hoydalsvegur 42 Postboks 1133, 110 Tórshavn Tlf. : 208090 javni @ javni. fo Skrivstovan er opin: týsdag, mikudag og hósdag frá kl. 10.00 til 15.00.